
62                                                          DR.30.10.2017                                                

 
 Jadi Tuan Yang di-Pertua, sudah sampai masanya kita dapat merubah pendirian 

kita memikirkan tentang masa depan anak-anak kita. Bukan sahaja kita dapat tengok 
pembangunan-pembangunan, kita mahu kalau boleh wujudkan peluang-peluang perniagaan 
kepada anak-anak kita. Kita tidak mahu dengan masalah-masalah yang selalu menghantui 
di mana-mana kita pergi, walaupun mereka berkelulusan ijazah, masih lagi tidak mendapat 
pekerjaan. Jadi kita yakin dengan segala usaha yang telah dijalankan oleh Yang Amat 
Berhormat Perdana Menteri bagi merancakkan lagi pertumbuhan, merancakkan lagi 
pertumbuhan ekonomi supaya dalam masa yang sama kita dapat mewujudkan banyak 
peluang pekerjaan kepada anak-anak kita.  

Dalam pada itu, pihak industri terus menjerit keperluan terhadap tenaga buruh asing. 
Justeru, apakah usaha kerajaan untuk menunaikan komitmen Rancangan Malaysia Ke-11 
untuk menurunkan kadar pergantungan pada buruh asing. Kita menghadapi dua 
pertembungan dalam usaha kita untuk mengurangkan penggunaan buruh asing. Akan tetapi 
dalam masa yang sama, banyak industri yang memerlukan tenaga buruh pada ketika ini. Ini 
sebenarnya ekonomi kita. Tanpa mereka, banyak ekonomi yang akan lumpuh. Bukan sahaja 
ekonomi daripada segi perladangan, pembuatan, daripada pembinaan, kita akan lihat kren 
tidak boleh jalan, buah tidak boleh dipetik kerana kekurangan pekerja. Kita tahu sekarang 
kerajaan telah membenarkan kemasukan mereka dengan permohonan secara online tetapi 
persetujuan ataupun kelulusannya terlalu sedikit. Jadi kita berharap supaya kerajaan dapat 
memikirkan cara yang paling terbaik supaya kita dapat menjana pertumbuhan. 

Dilihat Tuan Yang di-Pertua, di sektor perladangan sahaja, kalau dulu kita boleh tuai 
kelapa sawit sebanyak dua kali dalam sebulan, sekarang hendak dapat sekali pun susah 
kerana kekurangan pekerja.  Kekurangan ini cukup acute, lebih kurang 40,000 orang tenaga 
kerja yang kita perlukan. Kita faham bahawa kerajaan telah meluluskan beberapa kali 
kelulusan tetapi kita berharap kalau boleh, memudahkan cara ini supaya kita mahu kalau 
boleh ekonomi dan industri yang saya sebut tadi akan dapat menjalankan usaha-usaha 
mereka dalam memastikan supaya tidak ada yang dapat ketinggalan. 

Saya lihat Tuan Yang di-Pertua telah mengangkat tangan kepada saya. Maknanya 
saya pun sudah sampai kepada tahap... [Disampuk] Belum lagi. Ada lagi. Jadi Tuan Yang di-
Pertua, saya sebenarnya ada satu perkara terakhir saya hendak sebut di sini. Tuan Yang di-
Pertua, izinkan saya. Saya hendak menyentuh pula isu keamanan. Bayangkan Tuan Yang 
di-Pertua bagi saya satu minit.             

Tuan Yang di-Pertua: Masa Yang Berhormat. 

Datuk Seri Haji Ahmad bin Haji Hamzah [Jasin]: Boleh? boleh Tuan Yang di-
Pertua? 

Tuan Yang di-Pertua: Sudah habis Yang Berhormat. 

Datuk Seri Haji Ahmad bin Haji Hamzah [Jasin]: Kalau tidak boleh Tuan Yang di-
Pertua, saya ucap terima kasih, terima kasih kepada sahabat-sahabat yang telah banyak 
membantu. Akhir kata, berdasarkan kepada penjelasan dan fakta yang telah saya kongsikan 
itu dan bersama Bajet 2018 yang terbaik yang dibentangkan oleh Yang Amat Berhormat 
Perdana Menteri adalah terbukti bahawa rakyat telah dapat bernaung dengan aman dan 
makmur di bawah payung Kerajaan Barisan Nasional selama 60 tahun yang lalu. 

■1620 

 Insya-Allah saya yakin rakyat akan terus memberikan mandat kepada Barisan 
Nasional untuk menjadikan tempat mereka [Tepuk] bernaung dan berteduh seperti mana 
yang terukir dalam pantun pusaka ini; 

Anak duri, anak tenggiri, 

   Dalam belanga bertemu jodoh, 

Barisan Nasional umpama payung negeri, 

   Tempat rakyat, tumpang berteduh. [Tepuk] 

 Sekali lagi saya ingin merakam kan terima kasih kepada Tuan Yang di-Pertua, 
kerana memberi saya peluang membahaskan. Dengan ini saya menyokong Bajet 2018 yang 
telah dibentangkan oleh Yang Amat Berhormat Perdana Menteri. Assalamualaikum 
warahmatullahi wabarakatuh. 



Jadi Tuan Yang di-Pertua, sudah sampai masanya kita dapat merubah pendirian. kita memikirkan tentang masa depan anak-anak kita. Bukan sahaja kita dapat tengok pembangunan-pembangunan, kita mahu kalau boleh wujudkan peluang-peluang perniagaan kepada anak-anak kita. Kita tidak mahu dengan masalah-masalah yang selalu menghantui di mana-mana kita pergi, walaupun mereka berkelulusan ijazah, masih lagi tidak mendapat pekerjaan. Jadi kita yakin dengan segala usaha yang telah dijalankan oleh Yang Amat Berhormat Perdana Menteri bagi merancakkan lagi pertumbuhan, merancakkan lagi pertumbuhan ekonomi supaya dalam masa yang sama kita dapat mewujudkan banyak peluang pekerjaan kepada anak-anak kita. Dalam pada itu, pihak industri terus menjerit keperluan terhadap tenaga buruh asing. Justeru, apakah usaha kerajaan untuk menunaikan komitmen Rancangan Malaysia Ke-11 untuk menurunkan kadar pergantungan pada buruh asing. Kita menghadapi dua pertembungan dalam usaha kita untuk mengurangkan penggunaan buruh asing. Akan tetapi dalam masa yang sama, banyak industri yang memerlukan tenaga buruh pada ketika ini. Ini sebenarnya ekonomi kita. Tanpa mereka, banyak ekonomi yang akan lumpuh. Bukan sahaja ekonomi daripada segi perladangan, pembuatan, daripada pembinaan, kita akan lihat kren tidak boleh jalan, buah tidak boleh dipetik kerana kekurangan pekerja. Kita tahu sekarang kerajaan telah membenarkan kemasukan mereka dengan permohonan secara online tetapi persetujuan ataupun kelulusannya terlalu sedikit. Jadi kita berharap supaya kerajaan dapat memikirkan cara yang paling terbaik supaya kita dapat menjana pertumbuhan. Dilihat Tuan Yang di-Pertua, di sektor perladangan sahaja, kalau dulu kita boleh tuai kelapa sawit sebanyak dua kali dalam sebulan, sekarang hendak dapat sekali pun susah kerana kekurangan pekerja. Kekurangan ini cukup acute, lebih kurang 40,000 orang tenaga kerja yang kita perlukan. Kita faham bahawa kerajaan telah meluluskan beberapa kali kelulusan tetapi kita berharap kalau boleh, memudahkan cara ini supaya kita mahu kalau boleh ekonomi dan industri yang saya sebut tadi akan dapat menjalankan usaha-usaha mereka dalam memastikan supaya tidak ada yang dapat ketinggalan. Saya lihat Tuan Yang di-Pertua telah mengangkat tangan kepada saya. Maknanya saya pun sudah sampai kepada tahap... [Disampuk] Belum lagi. Ada lagi. Jadi Tuan Yang di- Pertua, saya sebenarnya ada satu perkara terakhir saya hendak sebut di sini. Tuan Yang di- Pertua, izinkan saya. Saya hendak menyentuh pula isu keamanan. Bayangkan Tuan Yang di-Pertua bagi saya satu minit. Tuan Yang di-Pertua: Masa Yang Berhormat. Datuk Seri Haji Ahmad bin Haji Hamzah [Jasin]: Boleh? boleh Tuan Yang di- Pertua?. Tuan Yang di-Pertua: Sudah habis Yang Berhormat. Datuk Seri Haji Ahmad bin Haji Hamzah [Jasin]: Kalau tidak boleh Tuan Yang di- Pertua, saya ucap terima kasih, terima kasih kepada sahabat-sahabat yang telah banyak membantu. Akhir kata, berdasarkan kepada penjelasan dan fakta yang telah saya kongsikan itu dan bersama Bajet 2018 yang terbaik yang dibentangkan oleh Yang Amat Berhormat Perdana Menteri adalah terbukti bahawa rakyat telah dapat bernaung dengan aman dan makmur di bawah payung Kerajaan Barisan Nasional selama 60 tahun yang lalu. #1620. Insya-Allah saya yakin rakyat akan terus memberikan mandat kepada Barisan Nasional untuk menjadikan tempat mereka [Tepuk] bernaung dan berteduh seperti mana yang terukir dalam pantun pusaka ini; Anak duri, anak tenggiri, Dalam belanga bertemu jodoh, Barisan Nasional umpama payung negeri, Tempat rakyat, tumpang berteduh. [Tepuk]. Sekali lagi saya ingin merakam kan terima kasih kepada Tuan Yang di-Pertua, kerana memberi saya peluang membahaskan. Dengan ini saya menyokong Bajet 2018 yang telah dibentangkan oleh Yang Amat Berhormat Perdana Menteri. Assalamualaikum warahmatullahi wabarakatuh.